Bolton trap glo op Suid-Korea se tone in sy boek | Netwerk24
Bolton trap glo op Suid-Korea se tone in sy boek
22 Junie 2020 19:30
John Bolton, voormalige Amerikaanse nasionale veiligheidsraadgewer, trap oënskynlik op Suid-Korea se tone in sy boek.
Die boek, The Room Where It Happened: A White House Memoir, is van Dinsdag af te koop, maar die media het vooraf uittreksels daarvan geplaas.
Bolton skryf daarin in besonderhede oor die gesprekke voor en ná die drie vergaderings tussen pres. Donald Trump en Kim Jong-oen van Noord-Korea.
Hy sê pres. Moon Jae-in van Suid-Korea het Trump en Kim opgestook om saam te werk omdat hy sy eie agenda oor hereniging tussen Noord en Suid het.
“Dit weerspieël nie die ware feite nie en verwring sommige,” het Tsjoeng Eui-jong, Suid-Koreaanse nasionale veiligheidsraadgewer, gister gesê. Hy gee nie besonderhede oor die sogenaamde feitefoute nie, maar sê wel dit stel ’n “gevaarlike presedent”.
“Om eensydig gesprekke te publiseer wat op wedersydse vertroue gegrond was, verbreek die beginsels van diplomasie en kan toekomstige bande benadeel.”
Bolton skryf ook glo dat Moon se steun vir albei kante “skisofrenies” is.
Daaroor sê Tsjoeng: “Miskien ly hy daaraan.” – Reuters
Meer oor: Donald Trump | John Bolton | Amerikaanse President | Boek
Hof hoor dringende aansoek deur Withuis om Bolton-boek te keer
KYK: Bolton se boek is ‘klippie in Trump se skoen’